આ ઉત્તરાખંડના ચમોલી જિલ્લામાં સ્થિત છે. બદ્રીનાથ ધામથી 3 કિમી આગળ ભારત અને તિબેટ સરહદ પર સ્થિત આ ગામનું નામ માણા છે. ભગવાન શિવના પરમ ભક્ત મણિભદ્ર દેવના નામે આ ગામનું નામ માણા પડ્યું. શાસ્ત્રોમાં એમ કહેવાયું છે કે, આ ગામમાં પગ રાખતા જ વ્યક્તિ પાપમુક્ત થઈ જાય છે. તેના કારણે પુરાણોમાં આ ગામને શ્રાપમુક્ત સ્થાનનો દરજ્જો મળેલો છે. એવી પણ માન્યતા છે કે, આ ગામમાં આવતા જ માણસ સ્વપ્નદ્રષ્ટા બની જાય છે. ભવિષ્યમાં થવાની ઘટના વિશે તેને પહેલેથી જ ખબર પડી જાય છે. ભગવાન શિવની અપાર મહિમાના કારણે આ ગામમાં આવતા જ લોકોને આર્થિક કષ્ટમાંથી મુક્તિ મળી જાય છે.